Зэрыщахуэ картэ мини 117-м щIигъу
2017 гъэм и япэ мазитхум къриубыдэу Урысейм и Мэкъумэш банкым Къэбэрдей-Балъкъэрым щиIэ и къудамэм зэрыщахуэ карточкэ 5000-м щIигъу къыдигъэкIащ. Псори зэхэту цIыхухэм яIэщIэлъ карточкэхэр мини 117-м щIегъу.
Абыхэм ящыщу нэхъыбэр, процент 74-р, цIыхухэм улахуэ къызэрырат карточкэхэрщ. Улахуэ ты- нымкIэ филиалым и Iуэхутхьэбзэ-хэр иджыпсту къагъэсэбэп IуэхущIапIи 168-м, абыхэм ящыщу нэхъыбэр бюджет IэнатIэщ.
Урысейм и Мэкъумэш банкым и картэхэр къэзыгъэсэбэпхэм я бжыгъэм зэрыхэхъуар къыдэкIуащ ахэр зыгъэлажьэ банкоматхэр республикэм и щIыналъэ куэдым зэрыщагъэувам. Иджыпсту къудамэм пыщIауэ щыIэщ банкомат 30-рэ электрон терминал 37-рэ. Абыхэм ящыщу 21-р республикэм и сату-сервис IуэхущIапIэхэм щIэтщ.
«Урысейм и Мэкъумэш банкым и улахуэ проектым хэтхэм Iэмал яIэщ льготэ зиIэ щIыхуэхэр къащтэну. Апхуэдэхэм кърат кредитхэм техьэну процентхэр нэхъ мащIэщ, банкым дэмылажьэхэм яйм нэхърэ», — къыхигъэщащ Урысейм и Мэкъумэш банкым и Къэбэрдей-Балъкъэр къудамэм и унафэщIым и къуэдзэ Юсупов Аслъэн.
Урысей Федерацэм и мэкъумэш-промышленнэ IэнатIэм епха IуэхущIапIэхэм кредит-финанс Iуэхутхьэбзэ яхуэщIэнымкIэ лъабжьэ быдэщ «Урысейм и Мэкъумэш банк» АО-р. Ар къызэрагъэпэщащ 2000 гъэм икIи нобэ ялъытэ АПК-м и кредитор нэхъыщхьэу. «Урысейм и Мэкъумэш банкыр» ди къэралым щылажьэхэм ящыщу нэхъ лъэщхэм, зи Iуэхухэр зэпIэзэрытхэм, мылъку хъарзыни зыбгъэдэлъ нэхъ банкышхуэхэм хабжэ. Абы и акцэхэм я проценти 100-ри къэрал мылъкущ.
КЪЭХЪУН Бэч.
